Апэрэ адыгэ романэу КIэрэщэ Тембот ытхыгъэр зыфэгъэхьыгъэр а щы1эк1ак1эм къыздихьыгъэ зэхъок1ыныгъэхэр ары.. Апэ дэдэ амалыкIэхэри къегъотышъ, щыIакIэм хэхъухьэрэ-хэшIыхьэхэрэр художественнэу къегъэлъагъо. ЦIыфыкIэу обществэм изэхъокIын хэлажьэрэм цIыфыкIэу зишэн нэрылъэгъоу зызэблэзыхъурэм тхакIом ироманхэу адыгэ чылэм дэхъухьэхэрэм афэгъэхьыгъэм пчэгур ащеубыты. Джар икъежьап1эу адыгэ литературэм я 20- 30-рэ илъэсхэм образыкIэхэр къыхэхьэх. КIэрэщэ Тембот цIыфыкIэ лэжьэкIо къызэрыкIом иобраз пчэгум къырегъэуцо, IофшIэным итеми темэ шъхьаIэу мэхъу, тхылъыкIэу къыдэкIхэрэм цIыфэу лажьэрэм ищытхъу къащыраIотыкIы.